Subject: KUTSE osalemiseks XII Kõrgematel Digiriigi ja Küberkaitse Kursustel
From: "KRKK" <[email-masked]>
To: "Piret Karus" <[email-masked]>
Date: Tue, 10 Feb 2026 12:29:31 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Hea kolleeg

Meil on hea meel kutsuda ühte teie asutuse/ettevõtte esindajat osa võtma
12. Kõrgemast küberjulgeoleku ja digiriigi kursusest (KÜDI), mis toimub
17.-20. märts 2026,  <https://www.roosta.ee/> Roosta Puhkekülas. Kursust
korraldavad Rahvusvahelise Kaitseuuringute Keskus koostöös Justiits- ja
Digiministeeriumiga.

Meie igapäevast elu on raske ilma toimiva ja turvalise internetita ette
kujutada. Me suhtleme, arveldame, ostame, lahutame meelt küberruumis.
Asjade internet koondab endasse kümneid miljardeid omavahel ühendatud
seadet ning kogu see tehnoloogia galopp üha hoogustub. Paraku – kõik
seadmed, mis on ühendatud võrku, on teoreetiliselt rünnatavad. Mida see
tähendab meie igapäeva elukorralduse mõttes? Kursuse eesmärk on anda riigi
ja erasektori juhtidele, ajakirjanikele ja poliitikakujundajatele
tervikvaade digiriigi ülesehitusest, sõltuvustest, riiklikust ohupildist
ja küberjulgeoleku olukorrast. Kursus aitab mõista, miks digiriik on üles
ehitatud sellisel kujul ja kuidas see toetab teenusepõhist riiki. Samuti
annab see arusaama, kuidas toimib turvaline digiühiskond ja milline on iga
osapoole roll selle jätkusuutlikku arengu tagamisel.

Kursuse esinejad on oma ala parimad asjatundjad nii avalikust kui
erasektorist. Lisatud on kursuse programm (ajakavas ja esinejate osas võib
tulla muudatusi).

Osalejate arv kursusel on piiratud, seetõttu palume teatada osalusest
esimesel võimalusel, kuid hiljemalt 16. veebruariks, täites
registreerimisankeet aadressil:
<https://krkk.icds.ee/registreerimised/kudi/>
https://krkk.icds.ee/registreerimised/kudi/.

Kursustel osalemine, majutus ja toitlustamine on tasuta. Kursusel
osalejatele on ootus, et nad osalevad kõigis loengutes ja õppereisil.

Täpsustavate küsimustega pöörduge Piret Karuse
<mailto:[email-masked]> [email-masked] või Madis Mikko poole
<mailto:[email-masked]> [email-masked].

Tiina Uudeberg

Justiits- ja Digiministeeriumi kantsler

Madis Mikko

Kõrgemate riigikaitsekursuste juhataja